open-index/open-wikipedia-markdown huggingface dataset:
יעל כהן-פארן

**יעל כהן-פארן** (נולדה ב-12 באוקטובר 1973) היא פוליטיקאית ופעילה סביבתית ישראלית, שכיהנה כחברת הכנסת מטעם סיעת המחנה הציוני, ובנוסף כיושבת ראש משותפת של מפלגת התנועה הירוקה וחברת הכנסת הראשונה ממפלגה זו.

## ביוגרפיה
פארן גדלה ברמת גן ולמדה בתיכון בליך. היא שירתה בצה"ל כקצינה ביחידת המודיעין 8200 והשתחררה בדרגת סגן.

למדה פיזיקה באוניברסיטה העברית, במסגרת תוכנית אמירים לסטודנטים מצטיינים. עם תום לימודי התואר הראשון, החלה בלימודי התואר השני בפיזיקה, במרכז הלאומי לאנרגיית השמש בקמפוס שדה בוקר של אוניברסיטת בן-גוריון. היא לא סיימה את לימודיה אלה, לאחר שפנתה בשנת 1999 להוביל את המאבק הציבורי נגד סלילתו של כביש חוצה ישראל. בהמשך, השלימה תואר שני במדיניות ציבורית מאוניברסיטת תל אביב.

את פעילותה בתחום הסביבה החלה בשנות ה-90 של המאה העשרים כסטודנטית פעילה בארגון "מגמה ירוקה", ואף שימשה כמנהלת הארגון בין השנים 2002 עד 2006, בהן התמקד הארגון בקידום התחבורה הציבורית, הוצאת כלובי-הדגים ממפרץ אילת ושמירה על השטחים הפתוחים.

בשנת 2007 הקימה את עמותת "פורום ישראלי לאנרגיה" במטרה לקדם אנרגיה בת קיימא בישראל, ושימשה מנכ"לית הארגון. כמנכ"לית הפורום לקחה חלק פעיל במספר מאבקים חברתיים בולטים כנגד ייצוא הגז הישראלי, פירוק מונופול הגז וקידום אנרגיה מתחדשת, וייצגה את ישראל בכינוסים בינלאומיים של האו"ם בנושאי פיתוח בר-קיימא ומשבר האקלים (ועידת קופנהגן ב-2009, ועידת באלי 2007, יוהנסבורג 2002).

נמנית עם מייסדי מפלגת "התנועה הירוקה", שימשה כחברת הנהגה נבחרת, ומאז יולי 2013 משמשת יושבת ראש משותפת של המפלגה. בשנת 2013 נבחרה על ידי TheMarker לאחת מ-"100 האנשים המשפיעים" בישראל.

בשנת 2015, לקראת הבחירות לכנסת העשרים, הצטרפה כמועמדת יחידה מטעם "התנועה הירוקה" לרשימת "המחנה הציוני", במקום ה-25 המשוריין לנציגי מפלגת "התנועה" בראשות ציפי לבני. רשימת "המחנה הציוני" זכתה ב-24 מנדטים וכהן-פארן לא נבחרה לכנסת. לאחר התפטרותו של דני עטר מהכנסת העשרים לאור בחירתו לתפקיד יו"ר קק"ל, התמנתה כהן-פארן ב-25 בנובמבר 2015 לחברת הכנסת במקומו. לקראת הבחירות לכנסת העשרים ואחת, הודיעה יו"ר התנועה ציפי לבני כי המפלגה לא תתמודד בבחירות. כיומיים לאחר מכן, יו"ר מפלגת העבודה אבי גבאי החליט לשריין את כהן-פארן במקום ה-16 ברשימת המפלגה. עם זאת, העבודה זכתה ב-6 מנדטים בלבד וכהן-פארן לא נבחרה לכנסת.

לקראת הבחירות לכנסת ה-22 החליטה "התנועה הירוקה" להתמודד במסגרת "המחנה הדמוקרטי". כהן-פארן שובצה במקום השמיני ברשימה ולא נבחרה לכנסת.

## חיים אישיים
כהן-פארן נשואה לדוד פרלמן-פארן ואם לשלוש בנות. מתגוררת בפרדס חנה. היא חברה בתנועה המסורתית (קונסרבטיבית) ביישובה. מנהלת אורח חיים טבעוני.

## קישורים חיצוניים

* 
* 
* 

## הערות שוליים

קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:חברות הכנסת מטעם המחנה הציוני
קטגוריה:חברי הכנסת מטעם המחנה הציוני
קטגוריה:חברי הכנסת מטעם התנועה
קטגוריה:חברות הכנסת העשרים
קטגוריה:חברי הכנסת העשרים
קטגוריה:פעילות איכות הסביבה ישראליות
קטגוריה:מנכ"ליות ישראליות
קטגוריה:מנכ"לים ישראלים
קטגוריה:מנהלות ישראליות
קטגוריה:בוגרות תיכון בליך
קטגוריה:בוגרי תיכון בליך
קטגוריה:טבעוניות ישראליות
קטגוריה:טבעונים ישראלים
קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:מייסדות עמותות ישראליות
קטגוריה:פרדס חנה-כרכור: אישים
קטגוריה:ראשי התנועה הירוקה
קטגוריה:פעילות התנועה הירוקה
קטגוריה:חברי כנסת טבעונים
קטגוריה:ישראליות שנולדו ב-1973
קטגוריה:ישראלים שנולדו ב-1973
ארמון ברולו

**ארמון ברולו** (בספרדית: **Palacio Barolo**) הוא גורד שחקים למשרדים הממוקם בשדרת מאי 1370, בואנוס איירס, ארגנטינה. הבניין מתנשא לגובה של 100 מטרים והוא בעל 22 קומות. הוא תוכנן בידי האדריכל מריו פלנטי בסגנון אקלקטי ונבנה בין השנים 1923-1919. עם סיום בנייתו היה לבניין הגבוה בעיר ובדרום אמריקה כולה.

בשנת 1997 הוכרז הבניין כאתר היסטורי לאומי.

## היסטוריה
האדריכל האיטלקי מריו פלנטי הוזמן לתכנן את הבניין על ידי איש העסקים האיטלקי לואיס ברולו, שהיגר לארגנטינה בשנת 1890 ועשה את הונו מבדים סרוגים. התכנון הבסיסי שאב השראה מהאר נובו, אר דקו והגותיקה. הבניין תוכנן ועוצב בהתאם לקוסמולוגיה המשולשת של "הקומדיה האלוהית", המונעת על ידי ההערצה של האדריכל לדנטה אליגיירי. קומת המרתף וקומת הכניסה מייצגות את הגיהנום, קומות 1–14 מייצגות את כור המצרף וקומות 15–22 את גן עדן. גובהו (100 מטרים) תואם את מספר בתי השיר (קנטו) ביצירה.

המגדל בראש הבניין נראה ממונטווידאו, אורוגוואי. בעלי הבניין תכנן להשתמש בשלוש קומות, בעוד שאר הבניין יועד להשכרה.

עם סיום בנייתו בשנת 1923 היה לבניין הגבוה בעיר ובדרום אמריקה כולה – עד שנת 1936, בה הושלמה בנייתו של בניין קוואנה.

## גלריה

Palacio Barolo (postal).jpg|
Buenos Aires - Palacio Barolo - Hall principal.jpg|
Pasaje Barolo negocio.jpg|
Buenos Aires - Avenida de Mayo - Palacio Barolo - Interior.jpg|
Vista interior del Palacio desde el 4to piso.jpg|
Barolo, La Inmobiliaria y Congreso Nacional.jpg|
Buenos_Aires-Av._de_Mayo-Palacio_Barolo-1.jpg|
Palacio Barolo (desde calle Yrigoyen).JPG|


## קישורים חיצוניים

* 
* Catalogue of Monuments
* Photo essay of the palace
* Pictures 
* Monument to the latin geniuses

## הערות שוליים

קטגוריה:בואנוס איירס: מבנים
אינפיניט H

**אינפיניט H** (בקוריאנית: 인피니트 H, באנגלית: **Infinite H**) היא תת-הלהקה הרשמית הראשונה של להקת הבנים הדרום קוריאנית, אינפיניט, אשר הורכבה תחת וולים אנטרטיינמנט ב-2013. התת-להקה מורכבת מהחברים ג'אנג דונג-וו והו-יא. הם ביצעו את הופעת הבכורה שלהם עם הוצאתו לאור של המיני אלבום שלהם, *Fly High*. האות H בשם של הצמד מסמלת היפ-הופ, מה שמאפיין מאוד את המוזיקה שהצמד יוצרים. דונג-וו והו-יא, שניהם ראפרים וזהו תפקידם גם באינפיניט. אך הצמד בנוסף לכך, נחשבים כרקדנים מעולים וכן גם בעלי יכולת לשיר. שניהם אף מוסמכים ככותבי שירים רשמיים.

## היסטוריה
### לפני הופעת הבכורה
לפני הופעת הבכורה שלהם כתת-להקה, הצמד ביצעו שירים חדשים כמו "Crying" ו"You Look Good" במהלך המופעים של אינפיניט ובעקבות כך קיבלו הרבה תשומת לב. למרות הביצועים של השירים הללו במהלך המופעים, חברת התקליטים הודיעה רשמית כי הצמד הולכים לקדם ביחד כתת-להקה ב-2013 לאחר סיום הפעילות של אינפיניט ביפן. הם ביצעו את השיר "Without You", שיר מאלבום הבכורה שלהם במופע “Infinite Concert That Summer” ב-8 באוגוסט 2012. ב-20 בדצמבר 2012, הם הופיעו בפעם הראשונה כצמד במופע מיוחד בתוכנית של M!Countdown.

### 2013-2014: הופעת בכורה עם האלבום ''Fly High''
ב-11 בינואר 2013, אלבום הבכורה שלהם *Fly High* יצא לאור. מהר מאוד לאחר השקתו, שיר הנושא של האלבום, "Special Girl" דורג במקום הראשון במספר מצעדי מוזיקה כמו למשל Naver, Daum, Nate ומצעדי מוזיקה מכובדים, ובכך השיגו את התואר "All-Kill" (תואר הניתן לשירים/אלבומים אשר מדורגים במקום הראשון ברוב מצעדי המוזיקה אם לא בכולם). שירים נוספים מהאלבום כמו "Victorious Way", "Without You", "I Can't Tell You" ו"Fly High" גם כן דורגו בעשרת המקומות הראשונים במצעדי המוזיקה. הצמד החל בקידומי האלבום ב-10 בינואר 2013 בתוכנית M!Countdown.

ב-28 בפברואר וב-1 במרץ 2014, במהלך הדרן של אינפיניט במופע "One Great Step Returns", הצמד ביצע שיר חדש בשם "Alone". מילות השיר נכתבו על ידי הצמד. השיר נוסף לאחר מכן לאלבום המלא השני של אינפיניט בשם *Season 2*.

### 2015: האלבום השני ''Fly Again''
ב-26 בינואר 2015, הצמד עשה את הקאמבק שלו לאחר שנתיים עם הוצאתו לאור של האלבום השני שלהם *Fly Again*. הם ערכו מסיבת עיתונאים באותו יום. הופעות קידום לאלבום החלו ב-31 בינואר בתוכניות M! קאונטדאון ומיוזיק בנק. שיר הנושא של אלבום זה הוא "Pretty". ב-3 בפברואר הם זכו במקום הראשון בתוכנית מוזיקה בפעם הראשונה כצמד, בתוכנית The Show. לאחר מכן השיר זכה בעוד ארבעה פרסים של מקום ראשון.

## דיסקוגרפיה

האלבום *Fly High*:
*זמן כולל: 18:06
*תאריך השקה: 11 בינואר 2013
*רשימת השירים:
# Victorious Way
# Special Girl בהופעת אורח של Bumkey)
# Without You (בהופעת אורח של Zion.T)
# Can't Do It (בהופעת אורח של גאקו מDynamic Duo
# Fly High (בהופעת אורח של בייבי סול מלאבליז

האלבום *Fly Again*
*תאריך השקה: 26 בינואר 2015
*רשימת שירים:
# Fly Again (בהופעת אורח של DJ IT)
# Pretty
# Aren't you Going Somewhere? (בהופעת אורח של Yang Da Il)
# Bump (בהופעת אורח של סו-ג'ונג מלאבליז
# Sorry I'm Busy (בהופעת אורח של Swings וChampagne)
# Jekyll & Hyde (בהופעת אורח של Taewan)
# As Long as You'r Not Crazy (בהופעת אורח של Sanchez מPhantom

### זכיות בתוכניות מוזיקה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות בנים דרום קוריאניות
קטגוריה:להקות פופ
קטגוריה:להקות קיי-פופ
חסידת עצים

**חֲסִידַת עֵצִים** (שם מדעי: **Mycteria** ***americana***) היא עוף מים גדול ממשפחת החסידתיים בעלת ראש וצוואר שחורים וגוף לבן. היא חיה בטבע באמריקה הדרומית וגם באמריקה המרכזית. אורכה 83-115 ס"מ ומשקלה 2.5-3.3 ק"ג. היא מזכירה מעט מגלן אך שייכת למשפחה אחרת.

החסידה מקננת על עצים (ומכאן שמה) ברחבי דרום ומרכז אמריקה ובאיים הקאריביים והיא היחידה שחיה גם בדרומה של אמריקה הצפונית, בעיקר בביצות פלורידה. היא מקננת במושבות צפופות על עצים ובהרבה מקרים גם מעל נהרות, ביצות וביצות מנגרובים, קרוב למקורות המזון שלהם. הם מקננים גם עם עופות בעלי הרגלים דומים כמו הכפן הוורוד, מגלן שני שונות וחסידת היאבירו הגדולה. מושבות ידועות שלהם הם על גדת נהר הפרנה.

היא שולה את טרפה שכולל חרקים, דגים, תולעים וצפרדעים מהמים או מצמחייה נמוכה.

בני הזוג של החסידות בונים קן עשוי ענפים בעיקר ומטילים 3-5 ביצים שבוקעות אחרי 27-32 יום. האפרוחים עלולים ליפול מהקנים הבטוחים אל הקרקע שם מחכים להם טורפים כמו ראקונים, פומות ואליגטורים או קיימנים בדרום אמריקה. בשל הרעשנות של הקהילה היא מושכת את הטורפים שממתינים לרגע נפילתו של אפרוח מהקן.

ממוזער|שמאל|חסידת עצים עפה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:חסידתיים
קטגוריה:קובה: עופות
קטגוריה:ברזיל: עופות
קטגוריה:מקסיקו: עופות
קטגוריה:בוליביה: עופות
קטגוריה:פרגוואי: עופות
קטגוריה:אורוגוואי: עופות
קטגוריה:בעלי חיים שתוארו ב-1758
בלאק סטאר ליין

ממוזער|250px|שמאל|היארמות', הספינה הראשונה שהפליגה בשירות "בלאק סטאר ליין"
**בלאק סטאר ליין** (באנגלית: The **Black Star Line**; מילולית: קו הכוכב השחור) הייתה חברת ספנות שאורגנה בידי מרקוס גארבי, שהייתה אמורה בשלב ראשון להיות חברת ספנות שתנוהל וספינותיה ינווטו בידי שחורים, ובהמשך לפתח את כלכלת אפריקה על ידי פתיחת נתיבי סחר אל "היבשת השחורה". שם החברה נועד להתכתב עם שמה של חברת הספנות הבריטית היוקרתית וייט סטאר ליין (קו הכוכב הלבן).

בטווח הארוך, אחרי הצלחתו המוגבלת של הקו הראשון של "בלאק סטאר ליין" בספינה יארמות', תכנן גארבי להפוך את החברה לצי ספינות שיעזור במימוש חלום החזרה לאפריקה.

למעשה, נחלה החברה הצלחה מוגבלת מאוד בשנות פעילותה (1919–1920), והיא התפרקה בעקבות תביעת משקיעים נגד גארבי באשמת מרמה. למרות זאת, ולמרות שבפועל לא הובילה החברה, ולו שחור אחד לחופי אפריקה, נחשבת "בלאק סטאר ליין" כסמל מרכזי עבור חסידי רעיון החזרה לאפריקה.

דגל גאנה כולל כוכב שחור כהומאז' ל"בלאק סטאר" של גארבי.

## קישורים חיצוניים
96 שנים לבלאק סטאר ליין, 27 ביוני 2015 

קטגוריה:ערכים שבהם תבנית בריטניקה אינה מתאימה
קטגוריה:קצרמר ימאות
קטגוריה:קצרמר היסטוריה
קטגוריה:קצרמר תחבורה
קטגוריה:חברות ספנות
קטגוריה:פאן-אפריקניות
בית כנסת גאולת ישראל רמת השרון

**בית הכנסת "גאולת ישראל"** רמת השרון משמש כבית הכנסת המרכזי, הגדול והוותיק ברמת השרון.

## היסטוריה
עם הקמת המושבה ("עיר שלום") שימש "בית העם" (בניין העירייה בשד' ביאליק) כבית כנסת. בנוסף, היה גם "בית הכנסת של החקלאים" ברחוב סוקולוב 59.

בשנת תש"ז (1947) הונחו היסודות לבית הכנסת במיקומו הנוכחי ברחוב רבנו תם 4, על שטח קרקע שנתרם על ידי חיה ודב גיטליס. בספטמבר 1949 הונח אבן פינה. מתכנן בית הכנסת היה האדריכל מוהילבר. עיקר עלות בית הכנסת מומן על ידי המועצה המקומית והשאר מתרומות.

בניית בית הכנסת נמשכה מספר שנים, ובספטמבר 1952 נחנך בית הכנסת בנוכחות הרב איסר יהודה אונטרמן, וספרי התורה הועברו בתהלוכה גדולה מ"בית העם" ומ"בית הכנסת של החקלאים" לבית הכנסת החדש.

נכון ל-2017 בית הכנסת הוא הגדול והפעיל ביותר ברמת השרון עם תפילות ושיעורי תורה מעלות השחר עד חצות ליל, 365 יום בשנה.
בית הכנסת מכיל כ-250 מקומות ישיבה באולם הגדול, וכ-150 מקומות ישיבה בעזרת נשים.

משנת תשכ"ט (1969) פועל במקום כולל אברכים "בית מדרש גבוה להוראה" מיסודו של הרב יעקב אדלשטיין.
בית הכנסת מאחד בתוכו יהודים מכל גוני הקשת. נוסח התפילה בבית הכנסת הוא נוסח אשכנז.
רבים מאנשי העיר נוהגים לערוך בבית הכנסת את שמחותיהם, כשבת בר מצווה, שבת חתן, ושאר שמחות.

## קישורים חיצוניים
* 

## הערות שוליים

גאולת ישראל רמת השרון
קטגוריה:רמת השרון: מבנים
גאולת ישראל רמת השרון
חמסן חום

**חמסן חום** (שם מדעי: *Stercorarius antarcticus*; לשעבר בסוג *Catharacta*) הוא מין עוף טורף גדול ממשפחת החמסניים החי בחצי הכדור הדרומי. הוא מצוי בעיקר בדרום האוקיינוסים ומקנן על היבשה באזורים כמו ניו זילנד ודרומה של אמריקה הדרומית בצ'ילה וארגנטינה והוא גם נמצא בקיץ ביבשת אנטארקטיקה.
## מאפיינים
אורכו 52–64 ס"מ, משקלו 1.2–2.18 ק"ג ומוטת כנפיו 126–160 ס"מ ויחד עם השחף הימי הוא המין הגדול ביותר בבני סדרת החופמאים וכן הוא הגדול ביותר שבחמסניים.

הוא ניזון בהתקפה מלמעלה וחטיפה מוצלחת של טרפו מהמים או מהקרקע. טרפו מורכב מדגים, עופות קטנים, יונקים קטנים וגם מנבלות. החמסנים האנטארקטיים מחכים לאפרוחי פינגווין אדלי או פינגווין לבן אוזן ובלהקה גדולה מתבייתים על האפרוח וטורפים אותו במהירות. הם נפוצים לאורך כל אנטארקטיקה אך נמצאים שם רק באביב ובקיץ החמימים.

## תת-מינים
**Stercorarius antarcticus antarcticus*
**Stercorarius antarcticus hamiltoni*
**Stercorarius antarcticus lonnbergi*

## גלריה

Skua-net hg.jpg|הורה חמסן מקנן
Gentoo Penguin guards its chick from Brown Skuas (5751718924).jpg|זוג חמסנים מנסים לטרוף אפרוח של פינגווין לבן אוזן
Brown Skuas (5540830389).jpg|זוג חמסנים בטיירה דל פואגו שבארגנטינה
Brown Skua, Turret Point, King George Island, Antarctic Peninsula (25903759381).jpg|זוג חמסנים מזדווגים
Catharacta antarctica, King George Island, Drake passage (25369970323).jpg|זוג חמסנים


## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:חמסניים
קטגוריה:אנטארקטיקה: עופות
קטגוריה:ארגנטינה: עופות
קטגוריה:ניו זילנד: עופות
קטגוריה:עופות: טורפי-על
חמסן צ'יליאני

**חמסן צ'יליאני** (שם מדעי: *Stercorarius chilensis*) הוא מין של חמסן החי בחצי הכדור הדרומי בעיקר סביב חופי צ'ילה וארגנטינה ולעיתים גם מגיע לחופי ברזיל ופרו וכמו רוב בני משפחתו זהו עוף ימי אגרסיבי שלא מהסס לחטוף עופות קטנים יותר או לחטוף להם מזון. עקב הרגלים אלה קיבל את השם חמסן.

חמסן זה חי בדרום האוקיינוס השקט והאטלנטי ומול חופי דרום אמריקה. הוא בעל מוטת כנפיים מרשימה של 130-138 ס"מ, משקלו 1,100-1,700 גרם והוא מזוהה בעיקר עם צווארו והחלק התחתון של הפנים בעל הנוצות בצבע קינמון. שאר הגוף חום והוא בעל קרומי שחייה בין האצבעות ויכול לשחות. הוא קרוב מעט לחמסן החום וישנם בני כלאיים משניהם.

החמסן קטן יחסית לעופות קוטביים כמו האלבטרוס והפינגווינים אך הוא מפצה על כך בתוקפנות מרשימה. הוא מחפש בלהקות פינגווינים או אלבטרוסים פרטים חלשים כמו אפרוחים ותופס אותם לפני שההורה מגיב. הוא ניזון גם מדגים בים וכן מנבלות.

## קישורים חיצוניים

* חמסן צ'יליאני באתר על עופות
* חמסן צ'יליאני בfreebirds

## הערות שוליים

קטגוריה:בעלי חיים שתוארו ב-1857
קטגוריה:טקסונים שתוארו בידי שארל לוסיאן בונפרטה
קטגוריה:חמסניים
קטגוריה:צ'ילה: עופות
דיסקוגרפיה של קייטי פרי

הדיסקוגרפיה של הזמרת האמריקאית קייטי פרי כוללת שבעה אלבומי אולפן, אלבום הופעה, מיני-אלבום, עשרים ואחד סינגלים וארבעה סינגלים שיווקיים. עד אוגוסט 2015 מכרה פרי בארצות הברית מעל ל-80.5 מיליון עותקים דיגיטליים של סינגלים, ואלבומיה נמכרו במעל ל-6 מיליון עותקים. לפי איגוד תעשיית ההקלטות האמריקאי (RIAA), פרי היא האמנית השלישית שמכרה הכי הרבה סינגלים באופן דיגיטלי בארצות הברית. עד נובמבר 2013 אלבומיה של פרי נמכרו במעל ל-11 מיליון עותקים ברחבי העולם, והסינגלים שלה נמכרו במעל ל-81 מיליון עותקים. פרי מחזיקה בשיא של האמנית עם הכי הרבה סינגלים שנמכרו במעל ל-5 מיליון עותקים בארצות הברית, עם שישה סינגלים: "Hot n Cold", "California Gurls", "Firework", "E.T.", "Roar", ו-"Dark Horse".

## אלבומים
### אלבומי אולפן

### הוצאות מחודשות

### אלבומי הופעה

### מיני-אלבומים

## סינגלים
### סינגלים בביצועה

### סינגלים בהם השתתפה

### סינגלים שיווקיים

## הערות שוליים

פרי, קייטי
קטגוריה:קייטי פרי
אסף אמדורסקי וקרני פוסטל בהופעה

**אסף אמדורסקי וקרני פוסטל בהופעה** הוא אלבום הופעה משותף של אסף אמדורסקי וקרני פוסטל ובו הקלטות חדשות לשירים שהקליט אמדורסקי במהלך עשרים שנות פעילותו המוזיקלית.

האלבום כולל 12 שירים שאת כולם כתב והלחין אמדורסקי או השתתף בכתיבתם. ההקלטות התקיימו במסגרת ארבע הופעות חיות ב"תרבותא" ביקנעם, "אז'סליבן" במודיעין, זאפה תל אביב ובאולם התרבות בקיבוץ עין החורש. את עטיפת האלבום עיצב אורן מרזם בליווי צילומים מאת יניב אדרי.

## רשימת השירים

## השתתפו בהקלטות
*אסף אמדורסקי - גיטרה
*קרני פוסטל - צ'לו

## קישורים חיצוניים

* 

קטגוריה:אלבומי אסף אמדורסקי
קטגוריה:אלבומי הופעה בעברית
גאץ'

**גאץ**' (בפולנית: **Gać**; ביידיש: **גאטש**) הוא כפר במחוז לומז'ה שבפרובינציית פודלסיה בפולין, כ-15 ק"מ דרומית מזרחית ללומז'ה, בו התקיימה עד השואה קהילה יהודית.

הכפר, היושב על גדת אחד מיובליו של נהר נרב, נזכר לראשונה בשנת 1438 כרכוש משפחת אצולה. במאה ה-19 שימש היישוב כמרכז קהילתי וכנסייתי לכפרי הסביבה.

## יהודי גאץ'
קהילה יהודית מאורגנת בכפר מתועדת מראשית המאה ה-19. בסוף המאה ה-19 היגרו רבים מיהודי היישוב לארצות הברית, ובשנת 1892 אף הוקמה בניו יורק אגודה של יוצאי הכפר.

בשנת 1921 נמנו בכפר כ-230 יהודים, כמחצית מתושביו.  

עם פרוץ מלחמת העולם השנייה הגיעו לכפר פליטים יהודים רבים מהסביבה, בשל מיקומו על הדרך לביאליסטוק, והקהילה המקומית התגייסה לעזרתם. עם כיבוש הכפר בידי הגרמנים במחצית ספטמבר 1939 נרצחו כ-50 מיהודיו במקום, והיתר גורשו ליישובי הסביבה, שם רובם נספו.

## קישורים חיצוניים
* גאץ' באתר מרכז מורשת יהדות פולין

קטגוריה:פודלסיה: יישובים
קטגוריה:שואת יהודי פולין: קהילות
קטגוריה:פודלסיה: עיירות יהודיות
גדוב

**גדוב** (בפולנית: **Gdów**; ביידיש: **גדאוו**) הוא כפר במחוז וייליצ'קה שבפרובינציית פולין קטן בפולין, בו התקיימה עד השואה קהילה יהודית.

הכפר נזכר לראשונה במאה ה-13, וביישוב התקיימו ירידים שנתיים. בשנת 1846 נערך במקום קרב בין המורדים הפולנים ובין כוחות הצבא האוסטרי.

## יהודי גדוב
יהודי הכפר היו כפופים לקהילת וייליצ'קה, וקברו את מתיהם בבית העלמין שבה. בשנת 1880 נמנו ביישוב קרוב ל-400 יהודים מתוך כ-1,500 תושבים, ואלו עסקו ברוכלות ובמלאכה.

בנובמבר 1918 ובנובמבר 1919 נערכו ביהודי הכפר פרעות בידי איכרי הסביבה, תוך הרס וביזה של רכוש יהודי. בשנת 1921 נמנו ביישוב 245 יהודים. בין מלחמות העולם התקיימה בכפר פעילות ציונית.

עם פרוץ מלחמת העולם השנייה נמלטו רבים מיהודי הכפר מזרחה. עם כיבוש הכפר בידי הגרמנים הוטלו על יהודי המקום הגבלות תנועה, וחלקם נלקחו לעבודות כפייה. אנשי ס"ס וגסטאפו שהגיעו לכפר מעת לעת ממישלניצה, נהגו להתעלל ביהודי המקום, לשדוד רכוש, ולגבות תשלומי כופר מהקהילה. בסוף 1939 הוקם ביישוב יודנרט, אשר נצטווה לספק לגרמנים מדי יום עובדים יהודים. עד מרץ 1942 הוחרם על ידי הגרמנים כל רכוש ועד הקהילה.

באביב 1942 נאסר ראש היודנרט בכפר, ונרצח, וכן נאסרו חברי היודנרט הנוספים, והועלמו. באוגוסט 1942 גורשו יהודי הכפר לוייליצ'קה, שם התקיימה אקציה כעבור מספר ימים, במהלכה שולחו רוב יהודי הכפר למחנה ההשמדה בלז'ץ.

## קישורים חיצוניים

* 
* גדוב באתר מרכז מורשת יהדות פולין
* 
* 

קטגוריה:פולין קטן (פרובינציה): יישובים
קטגוריה:קהילות יהודיות בפולין
קטגוריה:שואת יהודי פולין: קהילות
גוברצ'וב

**גוברצ'וב** (בפולנית: **Gowarczów**) הוא כפר במחוז קונסקיה שבפרובינציית שוויינטוקז'יסקיה בפולין, בו התקיימה עד השואה קהילה יהודית.

גוברצ'וב נוסד במאה ה-12 כיישוב מבוצר, ובשנת 1430 הוענקו לו זכויות עיר, והוא הועבר לבעלות משפחת בנינסקי. בשנת 1869, בעקבות מרד ינואר, הושב היישוב למעמד כפרי. במקום כנסייה מהמאה ה-14.

## יהודי גוברצ'וב
מהמאה ה-19 התקיימה בגוברצ'וב קהילה יהודית מאורגנת, עם בית כנסת, בית מדרש ובית עלמין, וכן ישבו בה חסידויות שונות.

בשלהי מלחמת העולם הראשונה נערכו ביהודי הכפר פרעות בידי האוכלוסייה הפולנית המקומית, בהן נשדד רכוש יהודי, ומספר יהודים נרצחו.

בין מלחמות העולם התקיימה בכפר פעילות ציונית, לצד פעילות של אגודת ישראל. בשנים אלה נמנו בכפר כ-450 יהודים, כשליש מסך תושביו.

לאחר פרוץ מלחמת העולם השנייה הגיעו לכפר פליטים יהודים רבים מיישובי הסביבה, עד שב-1942 שכנו בו כאלף יהודים. יהודי הכפר הועסקו בתקופה זו בעבודות כפייה בכפר הסמוך יוזפוב.

בספטמבר 1942 שולחו יהודי הכפר למחנה ההשמדה טרבלינקה. מחנה העבודה שהוקם ביוזפוב הסמוכה חוסל בשנת 1943.

## קישורים חיצוניים

* גוברצ'וב באתר מרכז מורשת יהדות פולין
* 

קטגוריה:שוויינטוקז'יסקיה: יישובים
קטגוריה:קהילות יהודיות בפולין
קטגוריה:שואת יהודי פולין: קהילות
גובורובו

**גובורובו** (בפולנית: **Goworowo**; ביידיש: **גאוואראווע**) הוא כפר במחוז אוסטרולנקה שבפרובינציית מזוביה בפולין, בו התקיימה עד השואה קהילה יהודית גדולה.

היישוב הוקם בראשית המאה ה-14 כיישוב כנסייתי. לאחר חלוקת פולין נכלל היישוב בשטחי האימפריה הרוסית, וזאת עד שנת 1918. בסוף המאה ה-19 ובמהלך מלחמת העולם הראשונה נפגע היישוב משריפות.

## יהודי גובורובו
התיעוד הראשון לישיבת יהודים בכפר הוא מהמאה ה-18, והקהילה שבמקום, אשר החזיקה בית כנסת ובית עלמין, פרשה חסותה גם על יהודי כפרי הסביבה.

בסוף המאה ה-19 ובראשית המאה ה-20 כיהן כרב הקהילה יעקב יהודה כהנא בוצ'יאן. טרם מלחמת העולם הראשונה חיו בכפר למעלה מ-2,000 יהודים, רוב תושביו.

במהלך מלחמת העולם הראשונה נאסרו בידי השלטונות הרוסיים מספר מנכבדי הקהילה ביישוב, ובהם רב הקהילה אלטר משה מרדכי בורשטין, באשמת סיוע לגרמנים, ואלו שוחררו רק לאחר השתדלות פרנסי הקהילה. בד בבד יהודים רבים נמלטו מהכפר. עם תום המלחמה פרעו ביהודי המקום חיילי הצבא הכחול, תוך ביצוע מעשי התעללות וביזה. בסיוע יוצאי הכפר בארצות הברית, השתקמה הקהילה בכפר לאחר המלחמה, ואף נבנה במקום בית כנסת חדש וגדול.

בין מלחמות העולם פעלו בכפר המפלגות הציוניות השונות, הגם שרוב הקהילה הייתה חרדית, והשתייכה לחסידויות שונות. כמו כן, בכפר פעלו קיבוצי הכשרה, אשר חלק מבוגריהם עלו לארץ.

### בשואה
ב-8 בספטמבר 1939 נכנסו לכפר הגרמנים, ועד מהרה החלו במעשי התעללות ושוד ביהודי המקום. כעבור כשבועיים רוכזו כאלפיים יהודי הכפר, ונדחסו לבית הכנסת הגדול בו. יהודים שהסתתרו בבתיהם נורו במקום, ובתי היהודים הועלו באש.

הגרמנים החלו להצית את בית הכנסת על היהודים שבו, אך בשלב מסוים הותר ליהודים לצאת מהמבנה הבוער. יהודי הכפר הנותרים הועברו לאוסטרולנקה, וממנה לשטחים שבשליטת ברית המועצות. שם נספו רובם לאחר פרוץ מבצע ברברוסה.

## קישורים חיצוניים

* 
* גובורובו באתר מרכז מורשת יהדות פולין
* 
* 

קטגוריה:מזוביה: יישובים
קטגוריה:שואת יהודי פולין: קהילות
קטגוריה:מזוביה: עיירות יהודיות
ורנר קמפף

**ורנר קמפף** (בגרמנית: **Werner Kempf**; 9 במרץ 1886 – 6 בינואר 1964), היה מפקד שריון בכיר בוורמאכט במלחמת העולם השנייה.

## ביוגרפיה
### קריירה מוקדמת
קמפף נולד ב-9 במרץ 1886 בקניגסברג. הוא התגייס לצבא הגרמני הקיסרי ב-1905, ושירת ברגימנט הרגלים ה-149. במלחמת העולם הראשונה נלחם בחזית המערבית, וסיים אותה בדרגת האופטמן.

לאחר המלחמה הצטרף קמפף לרייכסווהר ומילא בו תפקידי פיקוד ומטה. לאחר עליית הנאצים לשלטון, קודם קמפף במהירות, ובאוקטובר 1937 מונה למפקד חטיבת הפאנצר ה-4.

### מלחמת העולם השנייה ואחריתו
עם פרוץ המלחמה מונה קמפף למפקד דיוויזיית הפאנצר קמפף - דיוויזיית פאנצר מאולתרת, ולחם עימה במערכה בפולין, כחלק מהקורפוס ה-1, במסגרת הארמייה השלישית בפיקוד גאורג פון קיכלר. ב-12 באוקטובר 1939 מונה קמפף למפקד הדיוויזיה הקלה ה-1, ששבוע לאחר מכן הפכה לדיוויזיית הפאנצר ה-6, ופיקד עליה במהלך המערכה על צרפת, במסגרת הקורפוס הממונע ה-41 בפיקוד גאורג הנס ריינהרדט.

בינואר 1941 מונה קמפף למפקד הקורפוס הממונע ה-48, וב-1 באפריל הועלה לדרגת גנרל חיל השריון.

במבצע ברברוסה פעל הקורפוס שבפיקודו במסגרת קבוצת הפאנצר הראשונה כחלק מקבוצת ארמיות דרום, ונטל חלק בקרבות קייב ואומן.

במהלך מתקפת הקיץ ב-1942 פעל הקורפוס שבפיקודו במסגרת ארמיית הפאנצר הרביעית, וכבש את פרבריה הדרומיים של סטלינגרד. ב-1 בפברואר 1943 לאחר תקופת המתנה בעתודת המילואים, מונה קמפף למפקד פלגת הארמייה קמפף, ונלחם עימה בקרב חרקוב השלישי.

ביולי 1943 השתתפה פלגת הארמייה שבפיקודו בקרב קורסק כחלק מקבוצת ארמיות דרום שפעלה בגזרה הדרומית. לאחר כישלון המבצע פוטר קמפף מתפקידו כשעיר לעזאזל, ונשלח לעתודת המילואים.

במאי 1944 מונה קמפף למפקד הכוחות באוסטלנד, אך באוגוסט שוב פוטר מתפקידו. באביב 1945 נשלח כנציג ה־OKW לפיקוד המערבי, ובאפריל 1945 נלכד בכיס הרוהר ונפל בשבי האמריקאי.

קמפף שוחרר מהשבי ב-1947, והתגורר בבאד הרצבורג עד למותו ב-6 בינואר 1964.

## לקריאה נוספת
***אלן קלארק**: מבצע ברברוסה''', הוצאת מערכות, 1970

## קישורים חיצוניים

* Werner Kempf Career chronology @ generals.dk באנגלית
* Werner Kempf @ TracesOfWar.com באנגלית
* Werner Kempf @ Lexikon der Wehrmacht בגרמנית

קטגוריה:מעוטרי צלב הברזל
קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב האבירים עם עלי אלון
קטגוריה:מעוטרי עיטור מיכאי האמיץ
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1886
קטגוריה:גרמנים שנפטרו ב-1964
יוסף חיים בלוי

הרב **יוסף חיים בלוי** (י"א באלול ה'תרצ"ג, 2 בספטמבר 1933 – כ"ג באלול ה'תשע"ה, 7 בספטמבר 2015) היה רבה הראשי האשכנזי של העיר אשקלון.

## ביוגרפיה
נולד בירושלים לרב אברהם ברוך בלוי, אחיהם של הרבנים משה ועמרם בלוי. למד בישיבת סלבודקה בבני ברק ובישיבת מיר וזכה לקרבתו של ראש הישיבה הרב חיים שמואלביץ. נשא את אודל הדסה רוזין, בתו של הרב אליהו חיים רוזין ראש ישיבת ברסלב. שנים ספורות לאחר נישואיו החל לשמש כר"מ בישיבת אשקלון, ולאחר חמש שנים עבר לגור בעיר.

בשנת תשמ"ב נבחר לרבה הראשי האשכנזי של אשקלון (במקום הרב משה דב וולנר).

נפטר בכ"ג באלול ה'תשע"ה, 7 בספטמבר 2015, כחודש לאחר פטירת אשתו, ונקבר לצדה בבית הקברות בהר הזיתים.

## קישורים חיצוניים
* 
* 

## הערות שוליים

יוסף חיים
קטגוריה:בוגרי ישיבת סלבודקה (בני ברק)
קטגוריה:בוגרי ישיבת מיר (ירושלים)
קטגוריה:יהודים הקבורים בהר הזיתים
קטגוריה:אשקלון: רבנים ראשיים
קטגוריה:ישראלים שנולדו ב-1933
קטגוריה:ישראלים שנפטרו ב-2015
קטגוריה:משפחת זוננפלד
גוז'קוב

**גוז'קוב** (בפולנית: **Gorzków**) הוא כפר במחוז קרסניסטב שבפרובינציית לובלין בפולין, בו התקיימה עד השואה קהילה יהודית.

היישוב נזכר לראשונה במאה ה-14 כיישוב בבעלות אצילים, ובשנת 1689 הוענקו לו זכויות עיר, ונקבעו בו ימי שוק וירידים שנתיים. במחצית השנייה של המאה ה-19 הוחזר היישוב למעמד כפרי.

## יהודי גוז'קוב
התיעוד הראשון לישיבת יהודים בכפר הוא מראשית המאה ה-19, ויהודי המקום השתייכו לקהילת קרסניסטב. בין מלחמות העולם עזבו את היישוב רבים מיהודיו, בשל מעשי אנטישמיות. בתקופה זו חיו ביישוב בין 300 ל-400 יהודים, כמחצית מתושביו.

עם כניסת הגרמנים לכפר בספטמבר 1939, החלו חטיפות של יהודים בו לעבודות כפייה. בתקופה בת שבועיים בה נכנס לכפר הצבא האדום נמלטו חלק מיהודי הכפר מזרחה. עם חזרת הגרמנים לכפר לאחר הסכם ריבנטרופ מולוטוב, הוקם בכפר יודנרט, בראשו עמד ישראל אדלשטיין, אשר נצטווה לספק לגרמנים עובדים יהודים מדי יום. באביב 1940 שולחו עובדים יהודים מהכפר למחנה בלז'ץ, ועל הקהילה בכפר הוטל תשלום כופר. בתחילת 1942 נשלחה קבוצת עובדים נוספת מהכפר לבלז'ץ.

בנובמבר 1942 רוכזו יהודי גוז'קוב והכפרים הסמוכים בכיכר השוק במקום, והוצעדו ממנה כ-12 ק"מ אל גטו איזביצה. משם שולחו יהודי הכפר יחד עם יתר יושבי הגטו למחנה ההשמדה בלז'ץ.

## קישורים חיצוניים

* גוז'קוב באתר מרכז מורשת יהדות פולין
* 

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
שמורת שקמונה

250px|ממוזער|שמאל|הבריכה העגולה
**שְׁמוּרַת שִׁקְמוֹנָה** היא שמורת טבע ימית בחיפה שהוכרזה ב-26 באוקטובר 2008, ושטחה הוא כ-1,677.05 דונם, מהם כ-45 דונם ביבשה. השמורה גובלת במערבה ובצפונה בשמורת ים ראש הכרמל.

## תיאור השמורה
השמורה שוכנת לאורך חוף הים התיכון בין המכון לחקר ימים ואגמים בצפון לטיילת מגדלי חוף הכרמל בדרום. השמורה היא גם גן לאומי וגובלת בחלקה הדרומי בפארק הכט. האתר כולל שמורה ימית מוכרזת בשטח של 1,677 דונם לאורך 1.6 ק"מ של חוף, ועד מרחק של 1,000 מ' ממנו עד עומק מים של 14 מ'. שטח השמורה כולל גם כ-45 דונם ביבשה.

חוף השמורה הוא סלעי וגולת הכותרת שלו היא טבלאות הגידוד: שוניות סלעיות שטוחות, שנוצרות בקו המים, ואשר מהוות בית גידול חשוב ומערכת אקולוגית מורכבת. על גבי משטחים אלה יוצרים חלזונות ימיים מסוג צינוריר בונה שכבת מסלע, ששומרת על הטבלאות מפני בלייה, וכן כרכוב מוגבה המשמר את המים על הטבלה בעת השפל. באופן זה מתעצבת על גבי הטבלאות מערכת אקולוגית ייחודית. השוניות יוצרות בריכות, מפרצונים ולגונות ומהוות בית גידול עשיר למגוון של אצות, חסרי חוליות ימיים כגון שושנות ים, סרטנים וצדפות שונות, דגים ואף צבי ים. מעל למים הטבלאות בשקמונה מהוות מקום מנוחה וציד לעופות חוף וים והשמורה מהווה נקודת תצפית פופולרית לצפרים. שני נחלים המנקזים את מורדות הכרמל נשפכים לים בשקמונה – נחל לוטם ונחל עלייה. 

לאורך חוף השמורה פורחים חבצלת החוף, קריתמון ימי, עדעד כחול וצמחי חוף רבים אחרים. האתר ידוע באופן מסורתי כנקודת דיג פופולרית ותל שקמונה אף נקרא בערבית 'תל-א-סמק' – תל הדגים. 

על התל, שגובהו כ־12 מ' מעל פני הים, נמצאים שרידים ארכאולוגים של היישוב העתיק שקמונה מן המאה החמישית לספירה. בטבלאות הגידוד שמתחת לתל נמצאת בריכה עגולה שנחצבה בו בתקופת היישוב העתיק ושימשה ככל הנראה לגידול והחזקת דגים ויצורים ימיים שונים.

השמורה הוכרזה ב-26 באוקטובר 2008 ומאז הדיג בה מותר בחכות מהחוף בלבד ואסור ברובה או ברשת. שביל הליכה חוצה את השמורה לאורכה והכניסה ברכב אסורה למעט באופניים. שקמונה היא השמורה הימית העירונית הראשונה בישראל ובעורפה מטרופולין חיפה, ולכן היא מהווה גם אתר תרבותי וחינוכי יקר ערך.

## ראו גם
* תל שקמונה

## קישורים חיצוניים
* שמורת חוף וים שקמונה באתר טבע ונופים בישראל

## הערות שוליים

קטגוריה:חיפה: גנים ופארקים
קטגוריה:הים התיכון: שמורות טבע
קטגוריה:חיפה: אטרקציות
גוז'קוביצה

**גוז'קוביצה** (בפולנית: **Gorzkowice**) הוא כפר במחוז פיוטרקוב טריבונלסקי שבפרובינציית לודז' בפולין, בו התקיימה עד השואה קהילה יהודית.

התיעוד הראשון ליישוב הוא מהמאה ה-14, אז היה בבעלות פרטית. במאה ה-15 הוענקו ליישוב זכויות עיר, אשר ניטלו ממנו בהמשך.

## יהודי גוז'קוביצה
קהילה יהודית עצמאית התארגנה ביישוב בראשית המאה ה-20, וחלק מיהודי המקום עסקו בסחר בעצים. בשנת 1927 הוקם בכפר בית כנסת, ומשנת 1928 כיהן כרב הקהילה הרב יוסף שפירא.

בין מלחמות העולם פעלו בכפר מוסדות תרבות יהודיים, וכן תלמוד תורה. משנות העשרים פעלו במקום המפלגות הציוניות השונות, שהפעילו גם תנועות נוער. בשנים אלו נמנו בכפר כ-650 יהודים, קרוב למחצית מתושביו.

לאחר פרוץ מלחמת העולם השנייה הגיעו לכפר פליטים יהודים רבים מעיירות הסביבה, עד שבשנת 1942 הגיע מספר תושביו היהודים לכ-1,500. בתקופת הכיבוש הגרמני הוטלו על יהודי הכפר הגבלות תנועה וגזירות שונות, ובהן איסור גידול זקן ואיסור חבישת פאות ראש לנשים. כמו כן, הוקם בכפר יודנרט, בראשות גרשון אלטמן, אשר נצטווה לספק לגרמנים מדי יום 150 יהודים לעבודות כפייה, וכן להעביר תשלומי כופר.

בקרב יהודי הכפר, ובפרט הפליטים, התפתחו תנאי רעב ומגפות, והיודנרט המקומי פעל לעזרתם. בעקבות שרפה שפרצה בכפר בקיץ 1942, גברה הצפיפות בבתי היהודים.

באוקטובר 1942 חוסל היישוב היהודי בכפר, כאשר יושביו הועברו למחנה ההשמדה טרבלינקה. קבוצת עובדים יהודים קטנה שהושארה במקום הועברה לאחר זמן קצר לגטו בפיוטרקוב טריבונלסקי, וממנו לטרבלינקה.

## מילידי העיר
*שלמה זלמן שרגאי - ממייסדיה ומנהיגיה הבולטים של תנועת "תורה ועבודה" ו"הפועל המזרחי" וראש עיריית ירושלים השני.
*מנדל גרוסמן - צייר וצלם גרפי אמנותי שהנציח את החיים בגטו לודז'.
* משה יחיאל בר-און - מראשוני "צעירי מזרחי" בפולין, מורה, מחנך וסופר.

## קישורים חיצוניים

* 
* גוז'קוביצה באתר מרכז מורשת יהדות פולין
* 
* 

## הערות שוליים

קטגוריה:לודז' (פרובינציה): יישובים
קטגוריה:שואת יהודי פולין: קהילות
קטגוריה:לודז' (פרובינציה): עיירות יהודיות
גולוגורי

**גולוגורי** (באוקראינית: **Гологори**, נהגה "הולוהורי"; בפולנית: **Gołogóry**) היא עיירה במחוז לבוב שבמערב אוקראינה, בה התקיימה עד השואה קהילה יהודית.

## תולדות היישוב
היישוב נזכר בכרוניקות מסוף המאה ה-11 ומראשית המאה ה-12, ובמחצית השנייה של המאה ה-15 הוענקו לו זכויות עיר.

במאות ה-17 וה-18 נודעה העיירה בשל ירידי הסוסים והבקר שהתקיימו בה. בזכות הטירה שנבנתה במקום, עמד היישוב בפני פשיטות הטטרים.

במהלך מלחמת העולם הראשונה נהרסו רבים מבתי העיירה בידי הרוסים.

## יהודי גולוגורי
התיעוד הראשון לישיבת יהודים בעיירה הוא משנת 1470, ובראשית המאה ה-17 הוקם במקום בית כנסת. עד שנת 1772 הייתה הקהילה במקום כפופה לקהילת לבוב.

ברבנות העיר כיהן רבי יואל משה סג"ל לנדא  בן רבי נפתלי הירץ סג"ל לנדא אב"ד זוואלין.

במהלך המאה ה-19 גדל היישוב היהודי בעיירה, אך משנות ה-70 של המאה ה-19 חלה ירידה בגודלו, בשל הגירה. בשנת 1895 הוקם בעיירה בית ספר מיסודו של הברון הירש.

בזמן מלחמת העולם הראשונה נרצחו בעיירה למעלה ממאה יהודים בידי החיילים הרוסים, כאשר רובם הוטבעו בנהר, ורבים מבתי היהודים הועלו באש. בסיוע הג'וינט השתקמה הקהילה היהודית במקום, הגם שנותרו בה רק כ-40% מאנשיה טרם המלחמה.

בין מלחמות העולם התגברה בעיירה הפעילות הציונית, והתקיימו בה קורסים ללימוד עברית.

לאחר פרוץ מבצע ברברוסה בשנת 1941 נכבש היישוב בידי הגרמנים. בינואר 1942 עוד נמנו בעיירה 575 יהודים, ואלו גורשו תוך זמן קצר לזלוצ'וב הסמוכה, וגורלם היה זהה לגורל יתר יהודי המקום.

## קישורים חיצוניים

* 
* גולוגורי באתר מרכז מורשת יהדות פולין
* 

קטגוריה:גליציה
קטגוריה:מחוז לבוב: עיירות יהודיות
קטגוריה:שואת יהודי אוקראינה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
אינפיניט F

**אינפיניט F** (בקוריאנית: 인피니트 F, באנגלית: **Infinite F**) היא תת-הלהקה הרשמית השנייה של להקת הבנים הדרום קוריאנית, אינפיניט ,אשר הורכבה תחת וולים אנטרטיינמנט ב-2014. הקבוצה מורכבת מהחברים, סונג-יאול, אל וסונג-ג'ונג. הקבוצה לעיתים מכונה על ידי המעריצים "Maknae Line" שמציינת כי הם שלושת חברי הלהקה הצעירים ביותר לעומת האחרים. תת-הלהקה הופיעה בהופעת בכורה בו זמנית גם ביפן וגם בקוריאה הדרומית עם אלבומי הסינגל, *Koi no Sign* ו-*Azure*.

## היסטוריה
### 2011: לפני הופעת הבכורה וההופעה הראשונה
אינפיניט F הופיעו לראשונה כתת-להקה לא רשמית במופע מיוחד לכבוד קביעת השם של קהל המעריצים שלהם, Inspirit ב-17 באוגוסט. שלושת החברים ביצעו גרסת כיסוי לשיר "Bangkok City" של הלהקה Orange Caramel שהתקבל יפה מאוד על ידי המעריצים שלהם.

### 2014: One Great Step Returns, האלבום ''Season 2'' והופעת בכורה ביפן ובקוריאה
במהלך המופע One Great Step Returns, הלהקה הכריזה רשמית על הרכבת תת-הלהקה אינפיניט אף אשר נערך ב-28 בפברואר וב-1 במרץ. במהלך המופע, תת-הלהקה ביצעה את השיר "My Heart is Beating" בפעם הראשונה. השיר התגלה בסופו של דבר כשיר הנושא של הפסקול של הדרמה Hi! School: Love On. בדרמה זו כיכבו המנהיג של התת-להקה סונ-יאול והקולגה שלו מאינפיניט וו-יון.

תת-הלהקה הוציאה לאור באופן רשמי את הסינגל הראשון שלה באמצעות אלבום האולפן השני של אינפיניט, *Season 2*. שמו של השיר הוא "Going Crazy" אשר הולחן על ידי קונאן מלהקת הרוק ההינדית Rocoberry.

ב-14 באוקטובר, חברת התקליטים הודיעה כי תת-הלהקה תעשה את הופעת הבכורה שלה ביפן ב-19 בנובמבר עם אלבום סינגל הכולל שלושה שירים בשם, *Koi no Sign*. 
הקיקו היגשימורה, היוצר של סדרת המנגה היפנית, Princess Jellyfish, סיפק את תוכני האילוסטרציה לצילומים של תמונת הרקע של האלבום. עם הוצאתו לאור האלבום דורג במצעד אוריקן היפני במקום ה-6, עם מכירות של 31,287 עותקים.

כחלק מפעולות הקידום של האלבום ביפן, חנות זמנית הוקמה בהראג'וקו מ-17 בנובמבר עד ה-30, כשהיא מציעה למכירה סחורות מגוונות ובגדים של אינפיניט F. בנוסף לכך הקבוצה ערכה סיבוב הופעות קצר של חמישה מופעים בערים אוסקה, טוקיו ונגויה.

ב-25 בנובמבר, פורסמה תמונת הרקע הרשמית של האלבום *Azur*, וזמן קצר לאחר מכן התפרסמה ההודעה כי אינפיניט אף יעשו את הופעת הבכורה שלהם בקוריאה בשבוע שלאחר מכן. הקליפ וידאו עבור שיר הנושא של האלבום "My Heart is Beating" והאלבום עצמו יצאו לאור ב-2 בדצמבר. אינפיניט אף ערכו את הופעת הבכורה שלהם בתוכנית המוזיקה מיוזיק בנק ב-5 בדצמבר. ב-12 בדצמבר, אינפיניט F הפכו להיות תת-הלהקה או אמן הסולו הראשונה של אינפיניט אשר מועמדת לפרס המקום הראשון בתוכנית מוזיקה, אך הם הפסידו לקבוצה A-Pink ששרו את השיר Luv.

## דיסקוגרפיה
### בשפה הקוריאנית
#### אלבומי סינגל
*2014: *Azure*
*יצא לאור: ב-2 בדצמבר 2014
*ז'אנר: פופ
*מכירות: 52,914+
*רשימת שירים:
# My Heart is Beating 
# It's You
# My Girl

### בשפה היפנית
#### אלבומי סינגל
*2014: *Koi no Sign*
*יצא לאור: ב-19 בנובמבר
*ז'אנר: פופ
*מכירות: 32,866+

## קישורים חיצוניים
* 

## הערות שוליים

קטגוריה:להקות בנים דרום קוריאניות
קטגוריה:להקות פופ
קטגוריה:להקות קיי-פופ
קטגוריה:להקות שהוקמו בשנת 2014
גולוב-דובז'ין

**גולוב-דובז'ין** (בפולנית: **Golub-Dobrzyń**) היא עיירה בפרובינציית קויאוויה-פומרניה שבפולין שמשמשת כבירת מחוז גולוב-דובז'ין. העיירה שוכנת על גדות נהר דרוונצה (Drwęca).

## תולדות היישוב
האזכור הראשון לגולוב הוא מהמאה ה-13, עת הוחזק היישוב בידי המסדר הטבטוני, ונבנתה בו מצודה גדולה. כעבור זמן מה הוקם בעברו המזרחי של נהר דרוונצה הפרוור דובז'ין, אשר נקשר מנהלית לגולוב. בראשית המאה ה-15 נפגע היישוב כתוצאה מקרבות על השליטה בו בין ממלכת פולין ובין המסדר הטבטוני, ובשנת 1466 הועבר במסגרת הסכמים לשליטת ממלכת פולין.

תקופת הפיתוח של העיירה בזמן כהונתו של מלך פולין זיגמונט השלישי ואזה, אשר העניק את העיירה כמתנה לאחותו, באה לקיצה עם פלישת האימפריה השוודית לפולין ועם פלישת הטטרים. כמו כן, ניזוקה העיירה בשנת 1857 כתוצאה משריפה גדולה.

במהלך מלחמת העולם הראשונה ניזוקה העיירה בשל קרבתה לחזית, ורבים מתושביה עזבו אותה. לאחר המלחמה אוחדו גולוב ודובז'ין רשמית לכדי יישוב אחד.

## יהודי גולוב-דובז'ין
בדובז'ין התקיימה קהילה יהודית עתיקה, שהיוותה אחד מהמרכזים היהודיים בפולין גדול, בעוד שבגולוב החל להתקיים יישוב יהודי רק מסוף המאה ה-18, עם סיפוח האזור לפרוסיה וביטול האיסור על ישיבת יהודים במקום.

בשנת 1857 מנתה הקהילה היהודית בגולוב כ-700 איש, שהיוו כשליש מהיישוב, והקהילה היהודית בדובז'ין מנתה למעלה מ-1,600 איש, כשהיוו כשני שלישים מהיישוב.

בזמן מלחמת העולם הראשונה זכו יהודי דובז'ין ליחס עוין מצד השלטונות הרוסיים, ורבים מהם עברו לגולוב, שהייתה בשליטת הגרמנים. לאחר המלחמה עזבו את גולוב רבים מיהודיה.

בין מלחמות העולם התקיימה בעיירה המאוחדת קהילה אחת, אשר פרשה חסותה גם על יהודי כפרי הסביבה, ואשר קיימה מוסדות תרבות ודת יהודיים. בתקופה זו התגברה הפעילות הציונית בעיירה, והוקמו בה תנועות נוער ציוניות. בשנות השלושים סבלו יהודי העיירה מהתנכלויות אנטישמיות, ובהן הכאת עוברי אורח יהודים, ניפוץ שמשות בבתי יהודים והצבת משמרות חרם לפני חנויות היהודים. כמו כן, הופצה בעיירה עלילת דם בידי הכומר המקומי, לפיה מספר יהודים רצחו בעיירה ילדה צוענייה כדי להכין מדמה מצות לפסח.

עם כיבוש העיירה בידי הגרמנים בתחילת ספטמבר 1939 הוטלו על יהודיה גזירות שונות, וכעבור מספר שבועות גורשו כולם לגנרל גוברנמן, וגורלם היה זהה לגורל יהודי היישובים אליהם הגיעו.

## קישורים חיצוניים

* 
*  משנת 1969
*  משנת 1972
* גולוב-דובז'ין ב אתר מרכז מורשת יהדות פולין
* 
* 
* 
* 

קטגוריה:קויאוויה-פומרניה: יישובים
קטגוריה:קהילות יהודיות בפולין
קטגוריה:שואת יהודי פולין: קהילות
קימסוג'ה

**קימסוג'ה** (בקוריאנית: **김수자**; נולדה ב-1957, טגו, קוריאה הדרומית) היא אמנית שייצגה את קוריאה הדרומית בבינאלה בוונציה ב-2013 ובביאנלה של סאו-פאולו ב-1998 והציגה את עבודותיה במומה ניו יורק ומוזיאונים מובילים נוספים. בין עבודותיה: ציור, פיסול, וידאו-ארט, ארכיטקטורה ומייצג.

שמה המקורי הוא קים סו-ג'ה (בהתאם לסדר המקובל בקוריאה, קים, שם המשפחה, מופיע קודם לשם הפרטי). ב-2003 שינתה את שמה למילה אחת מתוך רצון לטשטש מיניות, מצב משפחתי וזהות תרבותית. באותה שנה הקדישה לכך עבודה - "שם במילה אחת הוא שם אנרכיסטי".
למדה ציור מערבי באוניברסיטת הונגיק בסיאול והקדישה את העשור הראשון אחר לימודיה ליצירת עבודות תלת־ממדיות בהשראת לוצ'יו פונטנה (אסמבלאז' שנמנע מהדו-ממדיות המקובלת של הציור). בשנות ה-90 החלה ליצור פסלים המבוססים על מוטיבים תרבותיים קוריאנים דוגמת חבילות בגדים שייצגו מחד את ההגירה והגלות שהן חלק מההיסטוריה הקוריאנית המודרנית וכן מבטאים פעילות נשית.

"אישה מחט", עבודתה המוכרת ביותר של קימסוג'ה היא שתי סדרות של צילומי וידאו-ארט בו נראית האמנית בגבה למצלמה בערים שונות בעולם (לרבות ירושלים בסדרת הצילומים השנייה מ-2005). כל הצילומים נעשים בזווית והעמדה זהות, תוך שימוש בספקטרום האור המסורתי הקוריאני, האובנגסק (오방색) שבו כחול מייצג את המזרח, אדום - דרום, צהוב - מרכז, לבן - מערב ושחור - צפון. קימסוג'ה עושה שימוש נרחב באובנגסק ומשמעויות השונות שלו בהתאם לתרבות הקוריאנית.
סדרות נוספות דוגמת "אישה כביסה" ו"אישה מראה" היו פיתוח על הרעיון המקורי של "אישה מחט", כאשר הרקע העירוני מוחלף ברקע אחר. העיקרון הבסיסי הוא עקרון היעדר הניידות של האישה ושאיפת האמנית לבטא קביעות מול תלישות, אופקיות מול אנכיות ואת תנועות התפירה: קדימה ואחורה.
חלק נרחב מעבודותיה של קימסוג'ה הן מבוססות מקום וכוללות שימוש נרחב באובנגסק ריצוף במראות, מבני זכוכית ונברשות לוטוס. דוגמאות לעבודות ידועות הן המיצג בפלציו דה קריסטל במדריד ב-2006, והביתן הדרום-קוריאני בביאנלה בוונציה.

## קישורים חיצוניים

* 

קטגוריה:אמניות מיצג
קטגוריה:אמניות וידאו ארט
קטגוריה:זוכות מלגת גוגנהיים
קטגוריה:מהגרות מקוריאה הדרומית לארצות הברית
קטגוריה:נשים דרום קוריאניות
קטגוריה:אמנים הידועים בכינוי אמנותי
קטגוריה:ילידות 1957
קטגוריה:דרום קוריאנים שנולדו ב-1957
גולינה

**גולינה** (בפולנית: **Golina**; בגרמנית: **Gohlen am Warthe**) היא עיירה במחוז קונין שבפרובינציית פולין גדול בפולין. בעירה מתגוררים 4,501 תושבים, נכון ל-2016. בגולינה התקיימה עד השואה קהילה יהודית.

בשנת 1330 קיבל היישוב זכויות עיר, אשר אושרו בשנת 1362 בידי קז'ימייז' השלישי, מלך פולין. בשנת 1611 נשרף היישוב כליל. במאה ה-18 נפתחו במקום מפעלים לייצור בירה ויין. מעמדו העירוני של היישוב ניטל ממנו בשנת 1870, אך הושב לו בשנת 1921.

## יהודי גולינה
ממוזער|שמאל|
יישוב יהודי בגולינה החל להתפתח במחצית השנייה של המאה ה-18. בשל קרבת העיירה לגבול פרוסיה, נאסרה ישיבת יהודים נוספים במקום עד שנת 1862. במאה ה-19 הפכה הקהילה ביישוב לעצמאית, ובין מלחמות העולם נמנו בעיירה כ-700 יהודים. רבה של העיר היה הרב חנוך הניך טשארנאטשאפקי.

עם כיבוש העיירה בידי הגרמנים בספטמבר 1939, נלקחו יהודיה לעבודות כפייה, ובוצעו בהם מעשי התעללות וגזל. באמצע יולי 1940 גורשו יהודי העיירה לזגורוב הסמוכה ולגטאות גרודז'ייץ וז'גוב.

במרץ 1941 גורשו רוב יהודי גולינה ממקומות אלו ליישובים בתוככי הגנרל גוברנמן, וגורלם היה זהה לגורל יהודי יישובים אלו. יתר היהודים נרצחו באוקטובר 1941 ביער קז'ימייז' ביסקופי (Kazimierz Biskupi).

## קישורים חיצוניים

* גולינה באתר מרכז מורשת יהדות פולין
* 

קטגוריה:פולין גדול: יישובים
קטגוריה:קהילות יהודיות בפולין
קטגוריה:שואת יהודי פולין: קהילות
טוהארט

**טוהארט** (בקוריאנית: 투하트, באנגלית: **Toheart**) היא תת-להקה המורכבת מצמד זמרים מקוריאה הדרומית שהוקמה ב-2014. החברים בצמד הם וו-יון מאינפיניט וקי משייני. תת-להקה זו נוצרה באמצעות שיתוף הפעולה של שתי חברות התקליטים וולים אנטרטיינמנט ו-S.M Entertainment.

## היסטוריה
ב-20 בפברואר, סרטון מקדים פורסם בערוץ היוטיוב הרשמי של SM, אשר מודיע באופן רשמי על הצמד, אשר כבר היו שמועות לגבי השיתוף פעולה שלהם. גם וו-יון וגם קי הצהירו כי היה זה הרעיון שלהם ליצור את היחידה הזו, מכיוון ששניהם חברים טובים והיה להם עניין לעבוד ביחד. הם לא ציפו כי שיתוף הפעולה שלהם יהיה בתחום המוזיקה, במקום הם חשבו על פרויקט צילום משותף או משהו דומה לכך.

המיני אלבום שלהם בשם *1st Mini Album* והקליפ וידאו של שיר הנושא מהאלבום "Delicious", יצאו לאור ב-10 במרץ. באותו היום הם ערכו מופע, שאותו הנחו חברי הלהקה של כל אחד מהם, מינהו משייני וסונג-קיו מאניפיניט.

## דיסקוגרפיה
### אלבומים

### סינגלים

### שירים נוספים ומיקומם במצעדים

## קישורים חיצוניים

* 

## הערות שוליים

קטגוריה:להקות בנים דרום קוריאניות
קטגוריה:להקות פופ
קטגוריה:להקות קיי-פופ
קטגוריה:להקות שהוקמו בשנת 2014
בלה והבולדוגס

**בלה והבולדוגס** (באנגלית: **Bella and the Bulldogs**, תרגום מילולי: *בלה והבולדוגים*) היא קומדיית מצבים מערוץ ניקלודיאון. הסדרה עלתה לשידור בארצות הברית ב-17 בינואר 2015, והעונה הראשונה הסתיימה בארצות הברית ב-30 במאי 2015. בישראל הסדרה עלתה ב-13 בספטמבר 2015, והעונה הראשונה הסתיימה ב-11 באוקטובר 2015.

ב-4 במרץ 2015 הסדרה חודשה לעונה שנייה. העונה עלתה בארצות הברית ב-30 בספטמבר 2015 והסתיימה ב-25 ביוני 2016. ב-27 ביוני 2016 התקבלה הודעה שלא תהיה עונה שלישית ושהסדרה הסתיימה. בישראל העונה שודרה בין ה-7 בנובמבר 2016 ל-11 בנובמבר 2016.

## עלילה
בלה המעודדת מרשימה במקרה את מאמן קבוצת הפוטבול של בית הספר, והוא מזמין אותה להיבחן לתפקיד הקוורטרבק. רבים מתלמידי בית הספר, ובמיוחד הבנים בנבחרת, לא רוצים בת בקבוצה. בלה מתקבלת לקבוצה, אבל הבנים עדיין לא רוצים לשחק בקבוצה עם בת, וחברותיה המעודדות מרגישות שזנחה אותן. בלה צריכה לעמוד במבחן בין החיים בקבוצת פוטבול לבין חיים עם החברות.

## דמויות
### דמויות ראשיות
***בלה דוסון** (ברק באסינגר) - הדמות הראשית, נהגה לשחק עם אביה פוטבול, מעודדת לשעבר. החברה הכי טובה של סופי ופפר.
***טרוי** (קוי סטיוארט) - נוהג לקרוא לעצמו "טרוי הגדול", הקוורטרבק לשעבר, מקנא בבלה, אביו בצבא, החבר הכי טוב של סוייר וניוט.
***סוייר** (ג'קי רדינסקי) - תופס בנבחרת הפוטבול, החבר הכי טוב של טרוי וניוט, מחבב את פפר ומציע לה חברות, הם הופכים לזוג.
***ניוט** (באדי הנדלסון) - פחדן, בנבחרת הפוטבול אף על פי שכמעט ולא משחק. דלוק על סופי. החבר הכי טוב של סוייר וטרוי.
***פפר** (הלי טג'ו) - די טיפשה אך חיננית, מחבבת את סוייר, מעודדת. החברה הכי טובה של סופי ובלה, הופכת לבת זוגו של סוייר
***סופי** (לילימאר הרננדז) - גדלה בבית עם תשעה אחים (אשר שניים מהם בנבחרת הפוטבול ), מעודדת, החברה הכי טובה של בלה ופפר.
***אייס מקפאמבלס** (ריו מנגיני) - שדר החדשות של תיכון סילוורדו מערב, מעונה שנייה דמות ראשית

### דמויות משניות
***המאמן ראסל** - דוריאן וילסון
***אני טדסקו** - קארי דוסון
***צ'רלי** - פרוי גוטיירז
***זאק בארנס** - מאט קורנט

## סקירה כללית של הסדרה

## פרקים
### עונה 1

### עונה 2

## פרסים ומועמדויות

## קישורים חיצוניים

* 

## הערות שוליים

קטגוריה:ניקלודיאון: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2015
קטגוריה:קומדיות מצבים אמריקאיות
ג'ימי מוראלס

250px|ממוזער|שמאל|ג'ימי מוראלס בפגישה עם ראובן ריבלין לאחר טקס העברת שגרירות גואטמלה לירושלים. מאי 2018
**ג'ימי מוראלס** (בספרדית: **Jimmy Morales**, או בשמו המלא - **James Ernesto Morales Cabrera**; נולד ב-18 במרץ 1969) הוא פוליטיקאי גואטמלי, שכיהן כנשיא גואטמלה. נבחר באוקטובר 2015 ונכנס לתפקיד נשיא גואטמלה בינואר 2016. הוא סיים את תפקידו ב-14 בינואר 2020. בטרם נכנס לפוליטיקה היה רואה חשבון ומרצה לכלכלה ולתקשורת, ואחר כך למשך שנים רבות שחקן-קומיקאי, במאי, ומפיק סרטים.

## קורות חיים
נולד ב-1969 כאחד מארבעת הילדיה של משפחת פועלים ענייה ונוצרית אוונגליסטית בגואטמלה סיטי.

הוא בנם של חוסה אוורארדו מוראלס אורייאנה ושל סליטה ארנסטינה קבררה אסוודו. האב נהרג בתאונה כשהבן היה בן 6. בילדותו למד מוראלס ב"מכון האוונגלי של אמריקה הלטינית" IEAL וסיים עם תעודת ראיית חשבון. אחר כך למד לתואר ראשון במנהל עסקים
בפקולטה למדעי הכלכלה של אוניברסיטת סן קרלוס דה גואטמלה.

כמו כן למד הוראת תאולוגיה בסמינר תאולוגי בפטיסטי. בהמשך למד לימודים אסטרטגיים בתחום הביטחון באוניברסיטת מריאנו גאלווס, סיים תואר שני ודוקטורט בביטחון אסטרטגי בפקולטה למדעי משפט וחברה של אוניברסיטת סן קרלוס, ועוד תואר שני בניהול אמצעי תקשורת באוניברסיטה הפנאמריקנית של גואטמלה ובאוניברסיטת מריאנו גאלווס.

מוראלס עבד זמן מה כמרצה בפקולטה למדעי הכלכלה ובפקולטה למדעי התקשורת של אוניברסיטת סן קרלוס.
פרסומו בא לו כקומיקאי עטור תהילה בסדרת הטלוויזיה "Moralejas", בה כיכב כל שבוע למשך 15 שנה לצד אחיו סמי.

מוראלס נשוי להילדה פטריסיה מארוקין ואב לארבעה ילדים.

בשנת 2011 נכנס מוראלס למערכת הפוליטית כשהתמודד לראשות עיר, וב-2013 הצטרף ל"חזית ההתלכדות הלאומית" (Frente de Convergencia Nacional או FCN), בעלת מצע שמרני-לאומי, מטעמה התמודד בבחירות 2015 לנשיאות שנערכו על רקע פרישת ראשי הממשל הקודם, הנשיא אוטו פרס מולינה וסגניתו רוקסנה בלדטי בשל פרשיית שחיתות, זאת לאחר שמוראלס ניהל קמפיין נגד השחיתות השלטונית במדינה.

בסיבוב הראשון של הבחירות שנערך ב-6 בספטמבר 2015 הוביל מוראלס על פני יריביו, וקיבל 24.14% מקולות הבוחרים. מאחר שאף לא אחד מבין המועמדים לנשיאות הצליח לגייס 50% כנדרש. בסיבוב השני, שנערך ב-25 באוקטובר, זכה ב-73% מהקולות, וגבר על סנדרה טורס , רעייתו לשעבר של נשיא המדינה לשעבר אלווארו קולום.

בדצמבר 2017 הייתה גואטמלה בראשותו, המדינה השנייה בעולם אחרי ארצות הברית, שהחליטה להעביר את שגרירותה בישראל, מתל אביב לירושלים. לגואטמלה הייתה בעבר שגרירות בירושלים שנסגרה בשנות ה-80.

ב-14 בינואר 2020 הוחלף על ידי אלחנדרו ג'יאמטיי.

## קישורים חיצוניים

* הביוגרפיה של ג'ימי מוראלס באתר האישי שלו
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה גואטמלים
קטגוריה:מפיקי קולנוע
קטגוריה:נשיאי גואטמלה
קטגוריה:פרוטסטנטים
קטגוריה:רואי חשבון
קטגוריה:בוגרי אוניברסיטאות ומכללות
קטגוריה:ילידי 1969
מספר סקיוז

בתורת המספרים, **מספר סקיוז** הוא מספר הנכלל בקבוצה של מספרים גדולים ששימשו את סטנלי סקיוז כחסם מלעיל למספר הטבעי הקטן ביותר \ x המקיים את האי-שוויון 
:\pi(x) > \operatorname{li}(x)
כאשר \pi(x) היא הפונקציה המציגה את מספר המספרים הראשוניים הקטנים מ-\ x (פונקציית המספרים הראשוניים), ו-\operatorname{li}(x) היא פונקציית האינטגרל הלוגריתמי.

בשנת 1933 קבע סקיוז שבהנחה שהשערת רימן נכונה, קיים \ x שמקיים את האי שוויון \pi(x) > \operatorname{li}(x), שקטן מהמספר e^{e^{e^{79}}},מספר זה נקבע כמספר סקיוז הראשון. בשנת 1955 קבע סקיוז, ללא קשר להשערת רימן, ש-\ x חייב להיות קטן מ- e^{e^{e^{e^{7.705}}}}, ומספר זה נקבע כמספר סקיוז השני. אף על פי ששני המספרים גדולים מאוד, e^{e^{e^{e^{7.705}}}} ו-e^{e^{e^{79}}}, שניהם קטנים ממספר גרהאם. נכון ל-2015 ידוע כי חסם מלרע של \ x הוא 1.39 \times 10^{17}, אך עדיין לא ידוע ערכו המדויק של \ x.

## קישורים חיצוניים
* 

קטגוריה:מספרים ממשיים
קטגוריה:מספרים גדולים
קטגוריה:תורת המספרים
גוסטינין

**גוסטינין** (בפולנית: **Gostynin**; ביידיש: **גאסטינין**) היא עיר בפרובינציית מזוביה שבפולין.

## תולדות היישוב
היישוב נזכר לראשונה במאה ה-13, ובמקום בו הוא שוכן התקיים יישוב מבוצר סלאבי מהמאה ה-6. בשנת 1382 הוענקו ליישוב זכויות עיר.

באמצע המאה ה-17 הוחרבה העיר בידי גייסות השוודים. משנת 1795 ועד 1807 נכללה העיר בשטחי פרוסיה, ואז עברה לשטחי פולין הקונגרסאית.

## יהודי גוסטינין
תיעוד ליישוב יהודי בגוסטינין קיים מהמאה ה-15, ובשנת 1710 הוקם בעיר בית כנסת מעץ. בין השנים 1823-1862 הוגבלו מגורי היהודים בעיר לרובע אחד. בתקופה זו פעל בעיר רבי יחיאל מאיר מגוסטינין.

במהלך מרד ינואר בשנת 1863 סייעו מספר מיהודי העיר למורדים הפולנים. במהלך הכיבוש הרוסי בזמן מלחמת העולם הראשונה האשימו הרוסים את יהודי העיר בריגול, ואסרו את בכירי הקהילה במקום, ובהם הרב. בתקופה זו הגיעו לגוסטינין פליטים יהודים מעיירות הסביבה. במהלך הכיבוש הגרמני של העיר במלחמה, הוטלו על היהודים בה מיסים כבדים, רכושם הוחרם, וחלקם נשלחו למחנות עבודה בפנים גרמניה.

עם תום המלחמה, בשנת 1918, התעללו ביהודי העיר חיילי הצבא הכחול. לאחר המלחמה פחת מספר היהודים בעיר בשל הגירה, והקהילה השתקמה בעזרת ארגוני סעד מקומיים ובסיוע הג'וינט.

בין מלחמות העולם התגברה הפעילות הציונית בעיר, והתקיים בה קיבוץ הכשרה. כמו כן, פעלו בעיר אגודת ישראל והבונד, והתקיימו בה מוסדות תרבות יהודיים. הרב האחרון של הקהילה היה יצחק מאיר בורנשטיין, מפעילי המזרחי (נספה בשואה).

### בשואה
ממוזער|250px|גרמנים מוציאים להורג תושבים מהעיר בשנת 1941
[ממוזער|250px|[אנדרטה לזכר יהודי גוסטינין שנספו בשואה, בבית העלמין הדרום]]
בתחילת ספטמבר 1939 נכבשה גוסטינין בידי הגרמנים. ביום כיפור ת"ש נכלאו יהודי העיר בכנסייה המקומית, והוחזקה בה כשלושה ימים. לאחר מכן, הועלה באש בית הכנסת בעיר, והיהודים צוו לפרק את בית המדרש בה. בהמשך הוטלו על יהודי העיר גזירות שונות, ובהן חובת ביצוע עבודות כפייה, חובת נשיאת טלאי צהוב, איסור הליכה על מדרכות, וחובת מסירת דברי ערך ותשלום סכומי כופר. בנובמבר 1939 הוצאו להורג בעיר ארבעה מנכבדי הקהילה.

בסוף שנת 1940 רוכזו יהודי העיר בגטו פתוח, אליו הועברו יהודים רבים מהסביבה, ואשר מספר יושביו הגיע לכ-2,250 איש. בתקופה זו כל יהודי מגיל 10 חויב בביצוע עבודות כפייה. בקיץ 1941 הוקף הגטו בגדר תיל, ונסגר. ממועד זה החלו חטיפות של יהודים מהגטו למחנות עבודה, עד שנותרו בגטו בעיקר זקנים, ילדים ונשים.

באפריל 1942 חוסל הגטו בגוסטינין, ורוב יושביו הועברו למחנה ההשמדה חלמנו. לאחר מכן, הרסו הגרמנים את בית העלמין היהודי בעיר.

## קישורים חיצוניים

* 
* 
* גוסטינין באתר מרכז מורשת יהדות פולין
* 
* 
* 
* 
* 

קטגוריה:מזוביה: ערים
קטגוריה:קהילות יהודיות בפולין
קטגוריה:גטאות בפולין
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה